Mentissen aqueri qu’afirmen qu’ès hilh de Zèus, qu’amie era egida, pr’amor que non te retires as barons engendrandi en tempsi anteriors per aguest diu, coma diden que siguec eth mèn valerós pair, eth forçut Hercules, de còr de leon; eth quau, en tot auer vengut a cercar es shivaus de Laomedont, damb es sues soletes naus e pòqui òmes, artenhèc saquejar era ciutat e despoblar es sòns carrèrs.